Andreas Paulsen var søn af en købmand, men blev under et ophold ved Rigsdagen i Regensburg 1654 af kejseren ophøjet i adelsstanden med navnet "von Liliencron". Under krigen mod Sverige 1657-1660 tjente han som generalauditør i den danske hær før freden i Roskilde og efter denne i den svenske. Ved den svenske hærs kapitulation i Nyborg 1659 blev han fange og trådte nu på ny i dansk tjeneste.